कैथल भूकंप जोन में सबसे रिस्क वाला एरिया, कर्मियों को दिया प्रशिक्षण
किसीभीप्राकृतिक आपदा की स्थिति में आपदा प्रबंधन की जानकारी आपदा के नुकसान को कम से कम करने में मददगार हो सकती है। जिला में किसी भी संभावित आपदा के दौरान होने वाले जानमाल के नुकसान के कम से कम करने के लिए अधिकारियों कर्मचारियों को आपदा प्रबंधन का प्रशिक्षण दिया जा रहा है। हरियाणा लोक प्रशासन संस्थान द्वारा लघु सचिवालय स्थित सभागार में नौ मार्च तक चलने वाले तीन दिवसीय आपदा प्रबंधन प्रशिक्षण की शुरुआत संस्थान के पंचकूला के प्राचार्य डाॅ. रामशरण ने की। डाॅ. भुवन कुमार ने जिला में संभावित आपदाओं की जानकारी के साथ-साथ इनके प्रभावों तथा होने वाले नुकसान को कम से कम करने के उपायों पर विस्तार से जानकारी दी।
डाॅ. भुवन कुमार ने भूकंप के कारणों का वर्णन करते हुए कहा कि पृथ्वी के अंदर होने वाली आंतरिक गतिविधियों के कारण भूकंप आता है तथा यह घटना बिना किसी चेतावनी के होती है। भूकंप के कारण भूस्खलन, बाढ़ आग जैसी आपदाओं की आशंका भी बढ़ जाती है। भूकंप को रोका नही जा सकता, परंतु पूर्व तैयारी द्वारा इससे होने वाले नुकसान को सीमित किया जा सकता है। हमारी सजगता एवं सूझ-बूथ ही भूकंप में हमारा रक्षा कवच है। उन्होंने जिला कैथल में संभावित आपदाओं का जिक्र करते हुए कहा कि इनमें भूकंप के अलावा रासायनिक दुर्घटनाएं, आग, सड़क या रेल दुर्घटना, बाढ़, आकाल, अत्याधिक तापमान, आसमानी बिजली, ओलावृष्टि, परमाणु आतंक हमला, महामारी, शीत लहर, लू का प्रकोप, पशुओं की महामारी आदि शामिल हैं। उन्होंने कहा कि कैथल जिला भूकंप की जोन चार में आता है। कैथल सहित प्रदेश के 13 जिले सबसे ज्यादा रिस्क वाले जोन में पड़ते हैं। उन्होंने कहा कि प्रदेश में 70 प्रतिशत सिंचाई भूमिगत जल के माध्यम से की जाती है तथा वर्षो ऋतु के दौरान वर्षा का पानी भूमि में रिचार्ज होने की बजाए बहकर चला जाता है, जिससे भूमिगत जल स्तर में निरंतर गिरावट दर्ज की जा रही है। प्रदेश के 16 खंडों को डार्क जोषा घोषित किया गया है। वर्ऋतु के पानी को पूरी तरह से जमीन में रिचार्ज किया जाना समय की मांग है ताकि भविष्य के प्रयोग के लिए भूमिगत जल पर्याप्त मात्रा में संरक्षित हो सके। उन्होंने कहा कि वर्षा ऋतु के दौरान ड्रेनेज व्यवस्था का चौक होने से बाढ़ का खतरा बढ़ जाता है। इस अवसर पर राजस्व एवं आपदा प्रबंधन के अनुसंधान अधिकारी शब्द दयाल सहित विभिन्न विभागों के अधिकारी कर्मचारी मौजूद रहे।
awa_Deva hin_Deva hin_Deva